Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 507/13/8808	Rožňava, 27.6.2013
EEČ : 2-67-148-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že dňa 07.03.2013 v čase okolé 18. hod. v katastrálnom území obce XXXXX, okr. XXXXX, v časti zvanej Pongrác, v lesnom poraste č. 407, patriaceho do lesného pôdneho fondu, po predchádzajúcej vzájomnej dohode zo skládky drevnej hmoty odcudzili 2 kusy   dreviny dub v celkovom množstve 0,34 m3, čím spôsobili pre XXXXX republiky, š.p., Odštepný závod XXXXX, škodu vo výške XXXXX €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka OO PZ v XXXXX sp. zn. ČVS: ORP-XXXXX-XXXXX zo dňa 15.05.2013 bolo vznesené obvinenie XXXXX a ml. XXXXX za spolupáchateľstvo prečinu krádeže podľa § 20, § 212 ods. 2 písm. d Tr. na tom skutkovom základe, ako je to uvedené vo výrokovej časti tohto uznesenia.
	Proti obvineným je vedené trestné stíhanie za  prečin, na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinení s podmienečným zastavením trestného stíhania súhlasili. Vyhlásili, že spáchali skutok za ktorý sú stíhaní, a nie sú odôvodnené pochybnosti o tom, že ich vyhlásenie bolo vykonané slobodne, vážne a zrozumiteľne. Škodu, spôsobenú prečinom v celom rozsahu uhradili vrátením drevnej hmoty.
	Svedok XXXXX, zástupca poškodenej organizácie potvrdil, že odcudzené drevo im bolo vrátené, preto si náhradu škody neuplatňujú.
	Obvinený XXXXX je nezametnaný, obviený XXXXX je žiakom SOŠ v XXXXX, v mieste bydliska sú hodnotení všeobecne, podľa odpisu z registra trestov obvinený XXXXX doposiaľ súdne trestaný nebol, na obvineného XXXXX sa hľadí, akoby odsúdený nebol.
	Vzhľadom k tomu, že obvinení spáchali prečin krádeže  podľa § 212 ods. 2 písm. d Tr. zák., na ktorý zákon ustanovuje trest odňatia slobody, ktorého horná hranica neprevyšuje päť rokov, k prečinu sa priznali, škodu v celom rozsahu uhradili a s podmienečným zastavením trestného stíhania súhlasili, i s prihliadnutím na ich osoby a okolnosti prípadu, možno dôvodne podmienečné zastavenie trestného stíhania považovať za dostačujúce. Určená skúšobná doba 12 /dvanásť/ mesiacov zodpovedá miere zavinenia a je v súlade s § 216 ods. 2 Tr. por., a začína plynúť právoplatnosťou tohto rozhodnutia o podmienečnom zastavení trestného stíhania.
	Z týchto dôvodov bolo trestné stíhanie podmienečne zastavené tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka